Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel on 27. päivää sodassa, joka alkoi, -
kun Gazan islamistiset terrorijärjestöt hyökkäsivät Etelä-Israeliin -
ja murhasivat yli 1 400 israelilaista, valtaosin siviilejä.
Yhdysvallat ilmoitti lähettävänsä lisäjoukkoja Lähi-itään ja varoitti, -
että Iran kantaa vastuun välikäsiensä tekemistä iskuista.
Presidentti Biden ylisti Qataria siitä, että maa sai taivuteltua Hamasin -
antamaan kaksoiskansalaisuuden omaaville palestiinalaisille -
luvan lähteä Gazasta.
Israel on 27. päivää sodassa, joka alkoi, -
kun Hamasin hallitseman Gazan islamistiset terrorijärjestöt -
tekivät kammottavan hyökkäyksen Etelä-Israeliin. Terroristit murhasivat-
1 400 ihmistä, valtaosin siviilejä. Yli 4 800 ihmistä haavoittui.
Tuosta hirvittävästä päivästä on kulunut pian kuukausi.
Aurinko paistoi silloin. Kukat kukkivat.
Ja teurastajat teurastivat. Ja teurastivat. He teurastivat -
naisia ja miehiä, tyttöjä ja poikia, vanhuksia ja vauvoja -
kibbutseissa ja kylissä, kaupungeissa ja asuinyhteisöissä.
Päivät vaihtuvat ja tunnit kuluvat, mutta tätä kauhistuttavaa todellisuutta-
on yksinkertaisesti mahdotonta sisäistää.
Sitä on mahdotonta käsittää mielen ja sydämen tasolla.
Se järkyttää niin syvästi.
Me kaikki tunnemme sen ― me itse, vanhempamme, lapsemme.
Tuhansia on evakuoitu kodeistaan.
Tuhannet ovat ilmoittautuneet IDF:n ja turvallisuusjoukkojen palvelukseen.
Sota itsessään, niin rintamalla kuin kotona, -
vaikuttaa meihin kaikkiin henkisesti sekä yksilöinä että kansallisesti.
Herzog varoitti israelilaisia Hamasin, Iranin, Qatarin -
ja muiden pahantahtoisten toimijoiden levittämästä propagandasta.
Sen tarkoituksena on herättää israelilaisissa pelkoa -
ja kääntää heidät toisiaan vastaan, Herzog sanoi.
Hirviömäinen vihollinen yrittää käydä psykologista sotaa meitä vastaan -
kaikin voimin ja mitä karmeimmilla keinoilla.
Olemme todistaneet sitä tälläkin viikolla useita kertoja.
Vihollinen varmasti jatkaa tätä, vain keinot vaihtuvat.
Vihollinen yrittää herättää meissä kauhua -
levittämällä videoita, huhuja ja valheita.
Se haluaa heikentää meitä psyykkisesti ja nujertaa henkemme.
Presidentti Isaac Herzog julisti, -
että propagandasta ja vaikeuksista huolimatta Israelin henki elää.
Israelin henki on murtumaton.
Kuin myrskytuuli se nousee tuhkasta ja sirpaleiden keskeltä, -
levittää voimansa ja koskettaa jokaista.
Tämä henki huokuu tuhansista sankaritarinoista, -
joita olemme kuulleet taisteluiden keskeltä ja kotirintamalta.
Se näkyy israelilaisten -
keskinäisessä avunannossa, vieraan- varaisuudessa ja kunnioituksessa.
Israelin henki pyrkii vahvistamaan, lohduttamaan ja tukemaan.
Sitä ilmenee kaikkialla Israelissa, maan joka kolkassa.
Israelin henki on ikuinen.
Olemme perineet sen aiemmilta sukupolvilta.
Tuo henki puhuttelee, hämmästyttää ja valaisee yhä uusia sukupolvia.
Tämä henki olette te, minun veljeni ja siskoni, Israelin kansakunta.
Israelin yhteiskunta on tärkein salainen aseemme.
Se on todellinen aseemme.
Te olette suurin toivoni. Olette meidän kaikkien suurin toivo.
Israelin kansa elää.
Israelin puolustusministeri Joav Gallant -
tapasi Gazan rintamalla toimivia joukkoja ja korosti, -
miten paljon hän arvostaa joukkojen päättäväistä toimintaa.
Tapasin tänään puolustusvoimien (IDF) taistelujoukkoja Gazan rajalla.
Kuuntelin heidän raporttejaan.
Joukkojemme määrätietoinen toiminta on ollut hyvin vaikuttavaa.
Maajoukot ovat toimineet päättäväisesti ja voimakkaasti -
ilmavoimien ja merivoimien antaessa tulitukea.
Arvostan joukkojemme suorituskykyä erittäin paljon.
Kentällä on saavutettu merkittäviä tuloksia.
Iskemme terroristeihin joka tasolla, taistelijoista johtotason toimijoihin.
IDF:n operaatiot ovat keskittyneet terroritunneleihin.
Terroristit on pakotettu tunneleista ulos ja sitten isketty heitä voimalla.
Valitettavasti mekin olemme joutuneet maksamaan taisteluista hintaa, -
kuten sodassa aina tapahtuu. Jatkamme silti täydellä voimalla.
Haluan tuoda julki sen, miten syvästi arvostan puolustusvoimiamme.
Samaan aikaan kun Israel kamppailee terroristijärjestöjä vastaan Gazassa, -
iskut ovat kiihtyneet myös Israelin Libanonin-vastaisella pohjoisrajalla, -
missä Iranin kätyri Hizbollah on ampunut kranaatteja, raketteja -
ja panssarintorjuntaohjuksia Israelin sotilas- ja siviilikohteita kohti.
IDF on tehnyt vastaiskuja Hizbollahin kohteisiin, -
kuten laukaisua Israeliin valmistelleeseen terrorisoluun -
ja Hizbollahin sotilasinfrastruktuuriin.
Iranin jemeniläinen kätyri, huthien hallitsema Ansar-Allah -
ampui myös useita ohjuksia ja lennokkeja Israelia kohti.
Huthien iskut eivät ole kuitenkaan onnistuneet läpäisemään -
Israelin ilmapuolustusjärjestelmää.
Lähi-idässä operoi monia Iranin käskyläisiä, kuten huthit, jotka ovat -
yrittäneet haastaa meitä ja häiritä sotaponnistustamme Gazassa.
Huomiomme pysyy Gazassa käytävässä sodassa.
Tiedämme kyllä, miten puolustautua, aina kun tilanne sitä vaatii.
Samaan aikaan kun Israel kamppailee eri rintamilla Iranin kätyreitä vastaan,
Yhdysvallat ilmoitti lähettävänsä lisäjoukkoja alueelle, -
koska Iranin välikädet ovat tehneet toistuvia iskuja USA:n tukikohtiin.
26.10. tekemiemme itsepuolustusiskujen jälkeen -
on tapahtunut kuusi uutta suppeampaa iskua, -
kolme Irakissa ja kolme Syyriassa.
Iskujen yhteismäärä on tällä hetkellä 27.
Niistä 16 on tehty Irakissa ja 11 Syyriassa.
Iranin välikädet ovat aiemminkin tehneet tämäntyyppisiä asioita, -
eli sinänsä niissä ei ole mitään epätavallista.
Me suojelemme joukkojamme kaikin tarvittavin keinoin.
Iranin hallitus rahoittaa, kouluttaa ja tukee näitä ryhmiä -
ja on siten vastuussa näistä toimista.
Pentagonin tiedottaja korosti, -
että Iranin aggressiiviset toimet Yhdysvaltoja vastaan Lähi-idässä -
sekä Israelin ja Iranin gazalaisten kätyreiden sota ovat erillisiä asioita.
On tärkeää tehdä ero Iranin ja sen välikäsien puheiden -
sekä meidän näkökulmamme välillä. Joukkomme ovat Irakissa ja Syyriassa
ainoastaan yhtä tarkoitusta varten: lyödäkseen Isisin pysyvästi.
Siksi joukkomme ovat Irakissa ja Syyriassa.
Tämä asia ei siis liity Israelin ja Hamasin väliseen tilanteeseen.
Suojelemme joukkojamme ja estämme uusia iskuja -
kaikin tarvittavin keinoin.
Ja jos vastatoimia vaaditaan, valitsemme itse ajankohdan ja paikan.
On syytä korostaa, että Iranin välikädet ovat tehneet -
Yhdysvaltain tukikohtia ja joukkoja vastaan satoja iskuja -
Bidenin hallinnon toimikaudella, joka alkoi tammikuussa 2021.
USA:n presidentti Joe Biden ilmoitti, -
että hänen hallintonsa mittavat ponnistelut -
ulkomaan kansalaisten saamiseksi pois Gazasta ovat tuottaneet tulosta.
Yhdysvaltain johdon ponnistelujen ansiosta olemme nyt tilanteessa,
jossa haavoittuneiden palestiinalaisten
ja ulkomaan kansalaisten poistuminen Gazasta on alkanut.
USA:n kansalaiset voivat poistua tänään osana ensimmäistä, -
noin tuhannen hengen ryhmää. Prosessi jatkuu seuraavina päivinä.
Työskentelemme tauotta, jotta saamme amerikkalaiset ulos Gazasta-
niin pian kuin suinkin.
Biden antoi erityiskiitokset Qatarille, joka isännöi Hamas-johtoa Dohassa, -
sillä Qatar sai taivuteltua Hamasin antamaan -
kaksoiskansalaisuuden omaaville palestiinalaisille luvan lähteä Gazasta.
Tämä oli USA:n ja sen alueellisten kumppaneiden -
intensiivisten diplomaattisten ponnistelujen tulosta.
Itse keskustelin aktiivisesti mm. pääministeri Netanjahun -
ja Egyptin presidentti Sisin kanssa poistumisväylän avaamisesta.
Kiitos alueellisille kumppaneillemme ja eritoten Qatarille neuvotteluavusta -
näiden kansalaisten saamiseksi pois Gazasta.
Biden alleviivasi myös, että Israelin kanssa on sovittu -
humanitaarisen käytävän avaamisesta, -
jotta perustarvikkeita saataisiin toimitettua säännöllisesti Gazaan.
Samaan aikaan tehostamme tuntuvasti -
elintärkeän humanitaarisen avun toimittamista Gazaan.
Gazaan pääsevien rekkojen määrä kasvaa koko ajan, -
mutta se ei vielä suinkaan riitä.
USA jatkaa avun toimittamista Gazan viattomille asukkaille, -
jotka ovat todellakin avun tarpeessa.
Kiitos seurasta!
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa. Siihen saakka shalom Jerusalemista.